Turkiya Suriya shimolida IShIDning 4 nafar amirini yo‘q qildi

Turkiya qo‘shinlari “Frot qalqoni” operatsiyasi doirasida Suriya shimolidagi Al-Bob va Bzagoh tumanlarida aviazarbalar va janglar natijasida 51 nafar terrorchini o‘ldirdi. Bu haqda “Gazeta.ru” xabar bermoqda.

Mamlakat bosh shtabiga ko‘ra, operatsiya davomida IShIDning 4 nafar amiri ham yo‘q qilindi. Shuningdek, zarbalar tufayli jangarilarning 56 istehkomi va 3 shtabi yo‘q qilindi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.